ایشغال آلتینداکی اوردون چایی‌نین باتی ساحلینده فیلیسطین‌لی‌لرین نوماییش‌لرینه قارشی ایسراییل عسگرلری‌نین موداخیله‌سی نتیجه‌سینده 13 نفر یارالانیب.
اوردون چایی‌نین باتی ساحلینده یئرلشن نابلوس شهری یاخینلیغیندا بوشالدیلان غیری-قانونی هومش قصبه‌سینه گئدن غیری-قانونی سیویل یهودی ایشغالچی‌لارینا جاواب اولا‌راق برقع و دیر شرف قصبه‌لرینده نوماییش‌لر کئچیرن فیلیسطین‌لی‌لره ایسراییل عسگرلری موداخیله ائدیب.
ایسراییل قوه‌لری برقع-ده نوماییشچی‌لری داغیتماق اوچون رزین اؤرتوک‌لو گولله‌لردن ایستیفاده ائده‌رک 13 نفری یارالاییب.
فیلیسطین قیزیل آی جمعیتیندن وئریلن آچیقلامادا حادثه‌لر زامانی یارا‌لانان 106 نفره طبی یاردیم گؤستریلدیگی، اونلاردان 67-نین گؤزیاشاردیجی گازدان ضرر چکدیگی قئید ائدیلیب.
آچیقلامادا بؤلگه‌ده خیدمت ائدن قیزیل آی تشکیلاتینا عایید عاجیل یاردیم ماشینلاریندان‌ بیری‌نین ایسراییل عسگرلری‌نین سیلاحلاریندان‌ رزین اؤرتوک‌لو گولله ایله وورولدوغو دا بیلدیریلیب.
دیر شرف بؤلگه‌سینده باش وئرن حادثه‌لرده 2 نفرین اوخشار گولله‌لرله هدف آلیندیغی، 13 نفرین ایسه گؤزیاشاردیجی گازدان ضرر چکدیگی بیلدیریلیب.
بو آرادا، ایسراییل مطبوعاتیندا یئر آلان خبرلره گؤره، ایسراییل پولیسی جمعه گونون‌دن باشلایا‌راق اوولکی ایللرده اولدوغو کیمی رمضان بایرامی‌نین سون گونونه قدر دوغو قودس-‌ده‌کی مسجد الاقصی-یا سیویل یهودی ایشغالچی‌لارین گیرمه‌سینه ایجازه وئرمه‌یه‌جک.
دیگر طرف‌دن، فیلیسطین پرزیدنتی محمود عباس قودس شهرینده‌کی مسجد الاقصی-نین تاریخی و حقوقی ایستاتوسوندا هر هانسی دییشیک‌لیگی تامامیله رد ائتدیگینی وورغولاییب.
فیلیسطین-ین رسمی خبر آژانسی وفا-نین معلوماتینا گؤره، پرزیدنت عباس رام الله-دا بیرلشمیش میللت‌لر تشکیلاتی‌نین (بمت) اورتا دوغو باریش پروسه‌سی اوزه ل نوماینده‌سی تور ونسسلند ایله گؤروشوب.
عباس بمت-نین باش کاتیبی آنتونیو گوترشه گؤندریلمک اوچون ونسسلنده مکتوب چاتدیریب.
گؤروشده ایسراییل قوه‌لری و مسکون‌لاشان یهودی‌لر طرفیندن مسجد الاقصی-یا هر گون هوجوم‌لار ائدیلدیگینه دقت چکن عباس هوجوم‌لارین مسجد الاقصی-نین تاریخی و حقوقی ایستاتوسونا ضد اولدوغونو و غیری-مسلمان زیارت‌لری‌نین ایسلامی وقف‌لری ایله کووردیناسیوندان سونرا رئاللاشماسی‌نین واجیب‌لیگینی دیله گتیریب.
بو هوجوم‌لارین یوزلرله فیلیسطین‌لی‌نین یارالانماسینا و حبس اولونماسینا سبب اولدوغونا دقت چکن عباس دئییب کی، بیرطرف‌لی موناسیبت‌لره سون قویولما‌لی و ایمضالانمیش موقاویله‌لره عمل ائدیلمه‌لی‌دیر.
فیلیسطین پرزیدنتی عباس دا بمت-نی فیلیسطین‌لی‌لره قارشی تاریخی عدالت‌سیزلیگه سون قویماق اوچون اولوسلارآراسی سعی‌لری سفربر ائتمه‌یه چاغیریب.
گؤروش‌دن سونرا آچیقلاما وئرن بمت-نین خصوصی نوماینده‌سی تور ونسسلند ایکی هفته‌دیر بؤلگه‌ده باش وئرن‌لردن درین ناراحات اولدوغونو وورغولاییب.
بمت-نین وضعیتی ساکیت‌لش‌دیرمک اوچون بوتون طرف‌لرله سیخ علاقه‌ده اولدوغونو خاطیرلا‌دان تور ونسسلند مووافیق طرف‌لره دیالوقو داوام ائتدیرمگی توصیه ائدیب.
